सतीश कौशिक के निधन पर भावुक हुए अनुपम खेर, बोले- मेरे बर्थडे पर डिनर करने आए थे
Anupam Kher On Satish Kaushik Death; Follow Actor And Director Satish Kaushik Latest News, Videos and Updates On Dainik Bhaskar एक्टर और डायरेक्टर सतीश कौशिक का बुधवार देर रात हार्ट अटैक से निधन हो गया। 66 साल की उम्र में उन्होंने दुनिया अलविदा कह दिया। 40 साल से सतीश के
एक्टर और डायरेक्टर सतीश कौशिक का बुधवार देर रात हार्ट अटैक से निधन हो गया। 66 साल की उम्र में उन्होंने दुनिया अलविदा कह दिया। 40 साल से सतीश के दोस्त रहे एक्टर अनुपम खेर ने सोशल मीडिया पर पोस्ट शेयर उनके निधन की जानकारी दी थी। वहीं अब उनका एक वीडियो सामने आया है, जिसमें उन्होंने मीडिया बातचीत की है।
मेरे बर्थडे पर डिनर करने आए थे, तब कोई तकलीफ नहीं थी- अनुपम खेर
इंटरव्यू के दौरान अनुपम खेर ने बताया कि अभी सतीश का पार्थिव शरीर दिल्ली में है, पोस्टमार्टम के बाद उनके शव को एयर लिफ्ट करके मुंबई लाया जाएगा। अगर सूर्य अस्त नहीं होता है तो आज ही फैमिली से पूछकर आज ही उनका अंतिम संस्कार किया जाएगा।
मीडिया ने सवाल किया कि सतीश उनके घर दो दिन पहले डिनर के लिए आए थे, तब उन्हें कोई भी तकलीफ नहीं थी? इस पर अनुपम खेर ने कहा- उस दौरान उनके शरीर में कोई भी तकलीफ नहीं थी। मैं मेडिकली तो निधन की वजह नहीं जानता हूं, लेकिन मुझे बताया गया है कि उन्हें हार्ट अटैक आया था।
मैं सतीश जी के बारे में बात करूं, तो इसमें 25 दिन बीत जाएंगे
बातचीत के दौरान मीडिया ने पूछा कि आप दोनों शुरुआत से एक-दूसरे साथ रहे हैं। दोनों ने साथ में कई खट्टी-मीठे पल बिताए हैं। उनमें से क्या ऐसा था, जो हमेशा याद आएगा?
इस पर अनुपम खेर ने कहा- अगर मैं सतीश जी के बारे में बात करूं, तो इसमें 25 दिन बीत जाएंगे। मैं, अनिल कपूर और सतीश जी 40 सालों से दोस्त थे। मैं उनसे NSD के दिनों में मिला था, वहां पर वो डे स्कॉलर थे और मैं हॉस्टलर था। तब से लेकर आज तक हम बहुत अच्छे दोस्त रहे हैं। कल देर रात मेरे हाउस क्पिंग ने मुझे बोला- सतीश जी, तो मुझे लगा वो मेरे घर आए हैं। फिर उसने मुझे बताया कि वो अब इस दुनिया में नहीं रहे।
मैं, अनिल और सतीश तीनों एक-दूसरे की बुराई करते थे
सालों पुरानी दोस्ती को याद करते हुए अनुपम खेर ने कहा- हम तीनों आपस में एक-दूसरे की बुराई किया करते थे। जब मैं और सतीश एक साथ होते थे, तो हम अनिल की बुराई करते थे। जब मैं और अनिल साथ होते थे तो हम सतीश की बुराई करते थे। सतीश और अनिल मिलकर मेरी बुराई करते थे। ये बुराई का सिलसिला चलता रहता था, हम इसे बहुत ही पॉजिटिवली लेते थे। कुछ देर पहले ही मेरे पास अनिल जी का कॉल आया था, ये खबर सुनकर वो बहुत परेशान थे। विदेश में होने की वजह से वो यहां पहुंच नहीं सकते।
अनुपम खेर भावुक होकर बोले- ‘मेरे बर्थडे पर मां ने उन्हें कॉल करके बुलाया था, तो वो डिनर करने आए थे। कल भी हमने कॉल पर बात की थी। हमारे बीच में रोज इस बात की होड़ लगी रहती थी कि कौन पहले कॉल करेगा?’
मीडिया से रिक्वेस्ट है कि सतीश की फैमिली को प्राइवेसी दें
सतीश एक बहुत अच्छे पिता थे और वंशिका अभी बहुत छोटी है। मैं मीडिया से रिक्वेस्ट है कि उनकी फैमिली को प्राइवेसी दें। मैंने आपसे इसलिए आकर बात की, क्योंकि किसी एक को सामने आकर जानकारियां देनी थीं। हम सभी मिडिल क्लास फैमिली से आते हैं, हमने सब कुछ अपने बल-बूते पर अपना नाम कमाया है।'